open-index/open-wikipedia-markdown huggingface dataset:
Baby I Need Your Loving

«**Baby I Need Your Loving**» er ein song frå 1964 spelt inn av Four Tops for Motown. Songen er skriven og produsert av det vanlege produksjonsteamet ved Motown, Holland–Dozier–Holland, g songen vart den første singelen til gruppa for Motown og den første som nådde Topp 20 i USA, med ein 11. plass på ''Billboard'' Hot 100 hausten 1964. Han var òg den første singelen deira som selde ein million eksemplar. 

Den britiske gruppa The Fourmost gav ut sin versjon av songen same året, og denne nådde 24. plassen i november 1964. The Supremes spelte inn songen i 1966 på albumet *[[The Supremes A' Go Go]]*. Songen vart spelt inn av Johnny Rivers i 1967. Versjonen hans, kalla «Baby I Need Your Lovin'», vart gjeven ut som singel, og nådde tredjeplassen på *Billboard*-lista. Han vart òg framført som ein duett av Marvin Gaye og Tammi Terrell i 1969 på albumet ''Easy''. O.C. Smith spelte inn songen og nådde 52. plassen på singellista i 1970, og Eric Carmen spelte inn songen i 1979, og nådde då 62. plassen på lista. Sandie Shaw har òg spelt inn ein versjon av songen, og det same gjorde Carl Carlton (1982), Gene Pitney og den britiske popgruppa Dreamhouse (1998). I 2000 spelte Westlife songen som ein del av ein medley. 

*[[Rolling Stone]]* rangerte originalversjonen til The Four Tops på 400. plass på lista si over dei 500 beste songane gjennom tidene.

## Medverkande
* Solovokal av Levi Stubbs.
* Korvokal av Renaldo «Obie» Benson, Lawrence Payton, Abdul «Duke» Fakir og The Andantes: Jackie Hicks, Marlene Barrow, and Louvain Demps.
* Instrument av The Funk Brothers og Detroit Symphony Orchestra (strykarar).
* Skriven av Brian Holland, Lamont Dozier og Edward Holland, Jr..
* Produsert av Brian Holland and Lamont Dozier.

## Kjelder

**Denne artikkelen bygger på «[[:en:Baby I Need Your Loving|Baby I Need Your Loving]]» frå ,  den 29. januar 2015.* 
*** oppgav desse kjeldene:*
Tonight You're Mine

***Tonight You're Mine*** er eit studioalbum frå 1980 av Eric Carmen. Albumet nådde 160. plass på Billboard-lista i USA. Det vart gjeve ut to singlar frå albumet, «It Hurts Too Much» (75. plass på *Billboard Hot 100*) og «All For Love». 

## Innhald

## Kjelder

**Denne artikkelen bygger på «[[:en:Tonight You&#39;re Mine|Tonight You&#39;re Mine]]» frå ,  den 29. januar 2015.* 
*** oppgav desse kjeldene:*
VM i alpine greiner 1997

Den **33. verdsmeisterskapen i alpine greiner** vart avvikla i tida 3. til 15. februar 1997 i Sestriere i regionen Piemonte i Italia. Både menn og kvinner tevla i fem øvingar kvar.

Noreg vart mestvinnande land med tre gullmedaljar og like mange sølvmedaljar. Også Italia vann tre gullmedaljar. Nordmennene Atle Skårdal, Kjetil Andre Aamodt og Tom Stiansen vann kvar si gullmedalje, medan italienske Deborah Compagnoni var den einaste utøvaren som vann to gullmedaljar i meisterskapen.

## Menn
### Slalåm



Dato: 15. februar 
Løypelengd: 650 m, høgdeskilnad: 210 m


### Storslalåm



Dato: 12. februar 
Løypelengd: 1400 m, høgdeskilnad: 450 m


### Super-G



Dato: 3. februar 
Løypelengd: 2325 m, høgdeskilnad: 650 m


### Utfor



Dato: 8. februar 
Løypelengd: 3299 m, høgdeskilnad: 914 m


### Kombinasjon



Dato: 6. februar 
Utfor: løypelengd: 3299 m, høgdeskilnad: 914 m
Slalåm: løypelengd: 600 m, høgdeskilnad: 180 m


## Kvinner
### Slalåm



Dato: 5. februar
Løypelengd: 480 m, høgdeskilnad: 180 m


### Storslalåm



Dato: 9. februar 
Løypelengd: 1337 m, høgdeskilnad: 400 m


### Super-G



Dato: 11. februar 
Løypelengd: 2081 m, høgdeskilnad: 550 m


### Utfor



Dato: 15. februar 
Løypelengd: 2965 m, høgdeskilnad: 800 m


### Kombinasjon



Dato: 6. februar (slalåm)15. februar (utfor)
Slalåm: løypelengd: 480 m, høgdeskilnad: 140 m
Utfor: løypelengd: 2560 m, høgdeskilnad: 650 m


## Kjelder

**Denne artikkelen bygger på «[[:de:Alpine Skiweltmeisterschaft 1997|Alpine Skiweltmeisterschaft 1997]]» frå ,  den 31. januar 2015.*
Cinderella av Alexandra Joner

**«Cinderella»** (engelsk for 'Oskepott') er ein singel av Alexandra Joner. Songen er skriven av Erik Smaaland, Kristoffer Tømmerbakke og Thea Oskarsen. 21. januar 2015 vart ein del av songen offentleggjort av Norsk rikskringkasting i ein presentasjonsvideo på 15 sekundar, laga i samband med Melodi Grand Prix 2015.

## Eurovision
### Melodi Grand Prix 2015
21. januar 2015 vart «Cinderella» presentert som eit av bidraga i Melodi Grand Prix 2015, den norske uttakinga til Eurovision Song Contest 2015 i Wien i Austerrike. Songen vart framført på engelsk av Alexandra Joner med Kringkastingsorkesteret, men kva for plassering bidraget fekk er ukjend.

## Fotnotar
Eric Carmen (1984)

***Eric Carmen*** er eit studioalbum av den amerikanske musikaren Eric Carmen. Det var det andre albumet som var kalla opp etter han sjølv. 

## Innhald

## Kjelder

**Denne artikkelen bygger på «[[:en:Eric Carmen (1984 album)|Eric Carmen (1984 album)]]» frå ,  den 29. januar 2015.* 
*** oppgav desse kjeldene:*
Kristian Ghedina

**Kristian Ghedina** () er ein italiensk tidlegare alpin skirennar frå Pieve di Cadore i Provinsen Belluno som vann to sølvmedaljar og ein bronsemedalje i tre ulike verdsmeisterskap i tida 1991-97. Utforspesialisten Ghedina vann 12 av sine 13 rennsigrar i verdscupen i alpine greiner i utforrenn.

### Aktiv
Ghedina slo gjennom i verdstoppen i utfor allereie som 20-åring, då han vinteren 1990 sigra i to utforrenn i verdscupen. Det skulle gå fem sesongar før han på ny stod på toppen av sigerspallen etter eit verdscuprenn, men dei neste sju sesongane vann han ti utforrenn og eitt super-G-renn. Triumfen i super-G-løypa kom 5. mars 2000 i norske Kvitfjell i Ringebu. Han vann sitt siste verdscuprenn i desember 2001. Ghedina var verdas neste beste utforrennar i sesongane 1995, 1997 og 2000.

Ghedina deltok i samtlege åtte verdsmeisterskap og fem olympiske vinterleikar i perioden 1991-2006. Han lukkast å vinne ein sølvmedalje i kombinasjonen allereie i sin fyrste meisterskap, VM i alpine greiner 1991 i Saalbach-Hinterglemm. Seinare fekk han ein ny VM-sølv i 1996 i Sierra Nevada i Spania og ein bronsemedalje i VM i alpine greiner 1997 i italienske Sestriere, begge desse medaljane kom i yndlingsgreina utfor.

Etter Vinter-OL 2006 i Torino la han opp.

## Kjelder
**Sportsboken*, aktuelle årgangar

**Denne artikkelen bygger på «[[:de:Kristian Ghedina|Kristian Ghedina]]» frå ,  den 30. januar 2015.*
Marco Büchel

**Marco Büchel** () er ein liechtensteinsk tidlegare skirennar, fødd i Walenstadt i Sveits. Han vann sølvmedaljen i storslalåm under VM i alpine greiner 1999, og steig til topps etter fire renn i verdscupen i alpine greiner.

### Aktiv
Büchel debuterte i verdenscupen 3. desember 1994. Fyrst fire år seinare, 27 år gammal, tok han steget på pallen etter eit verdscuprenn. Høgdepunktet oppnådde han seinare i same sesongen då han var nær ved å verte verdsmeister i storslalåm under verdsmeisterskapen i Vail. Han overraska stort då hamna fattige fem hundredels sekund bakom norske Lasse Kjus og tok sølvmedaljen, med stor margin til tredjemann. 

I verdscupen vann Büchel fire renn i tida frå februar 2003 til januar 2008. Den fyrste og den siste sigeren kom i super-G-løypa, dei to mellomliggjande i utforrenn. Ved super-G-triumfen i Kitzbühel den 18. januar 2008 vart han den aller eldste vinnaren av eit verdscuprenn i alpint, då var han 36 år og 75 dagar gammal. I alt stod han på pallen etter 18 renn i verdscupen.

Büchel la opp etter OL-sesongen 2010.

## Kjelder
**Sportsboken*, aktuelle årgangar

**Denne artikkelen bygger på «[[:de:Marco Büchel (Skirennläufer)|Marco Büchel (Skirennläufer)]]» frå ,  den 30. januar 2015.*
Hilary Lindh

**Hilary Lindh** () er ein USA-amerikansk tidlegare skirennar frå Juneau i Alaska som vart verdsmeister i utfor i 1997, og elles tok ein OL-sølv i 1992 og ein VM-bronse i 1996.

### Aktiv
Lindh debuterte i verdscupen i 1986 med ein 13.-plass i eit utforrenn i Vail i Colorado. Seks år seinare overraska ho stort ved å ta sølv i utforrennet under Vinter-OL 1992 i Albertville, berre seks hundredels sekund bak den kanadiske vinnaren Kerrin Lee-Gartner.

Lindh vann tre renn i verdscupen i alpine greiner, alle i utfor. Alle sigrane kom i året 1994, fordelt på ein triumf i Spania i byrjinga av februar, og to i desember i Nord-Amerika. Sesongen 1994/95 var ho verdas nest beste kvinnelege utforrennar, bakom landskvinna Picabo Street.

Under VM i alpine greiner 1996 i Sierra Nevada i Spania fekk Lindh ein bronsemedalje i utfortevlinga. Høgdepunkt oppnådde ho i VM i alpine greiner 1997 i Sestriere då ho vart verdsmeister i utfor, med seks hundredels sekund til gode på sølvvinnar Heidi Zurbriggen frå Sveits. Ved sesongslutt la ho alpinskia på hylla.

## Kjelder
**Sportsboken*, aktuelle årgangar

**Denne artikkelen bygger på «[[:en:Hilary Lindh|Hilary Lindh]]» frå ,  den 30. januar 2015.*  
 

## Bakgrunnsstoff
*
Ingrid Salvenmoser

**Ingrid Salvenmoser** () er ein austerriksk tidlegare skirennar frå Scheffau am Wilden Kaiser i Tirol som vann bronsemedaljen i slalåm under VM i alpine greiner 1991 i Saalbach-Hinterglemm. 

### Aktiv
Salvenmoser debuterte i verdscupen i alpine greiner i januar 1985, og fekk ein oppsiktsvekkande sterk femteplass i storslalåmrennet i franske St. Gervais. Gjennom ei lang tid som aktiv kom ho seks gongar på sigerspallen i verdscupen, men lukkast aldri å vinne noko renn.

I åra frå 1989 til 1999 deltok Salvenmoser i spesialøvinga slalåm i samtlege seks verdsmeisterskapane, samt i Vinter-OL 1998 i Nagano, dessutan var ho i fleire av meisterskapane også med i storslalåm. Trass i fleire gode renn vart ho ståande att med den bronsemedaljen ho sikra seg som beste austerrikar i slalåm då alpint-VM 1991 vart arrangert i heimlandet.

Salvenmoser vann tre nasjonale meistertitlar. I 1988 vart ho austerriksk meister i storslalåm, medan ho tre år seinare vart dobbeltvinnar gjennom sigrar i både storslalåm og slalåm.

Ho la opp som aktiv i 2001.

## Kjelder
**Sportsboken*, aktuelle årgangar

**Denne artikkelen bygger på «[[:de:Ingrid Salvenmoser|Ingrid Salvenmoser]]» frå ,  den 30. januar 2015.*  
 
## Bakgrunnsstoff
* 
*
Katzrin

**Katzrin** (hebraisk קַצְרִין; òg **Qatzrin**) er ein israelsk busetnad og lokal kommune på Golanhøgdene. Han er kjend som «hovudstaden i Golan», og er den nest største staden der etter Majdal Shams, og den største jødiske staden. Mot slutten av 2010 hadde Katzrin eit folketal på 6&nbsp;700. Det internasjonale samfunnet reknar israelske busetnader på Golanhøgdene ulovleg etter folkeretten, sjølv om dei israelske styresmaktene motset seg dette. Trass i at han ikkje er ein del av det rettslege område til Israel er han sete for Golan regionale kommune.

## Geografi
Sør for Katzrin ligg Genesaretsjøen, i nord Hermon, og i vest Israel, og meir spesifikt åsane i Øvre Galilea.

## Historie
### Antikken
Staden var busett frå midtre bronsealderen, og heldt fram inn i jernalderen og hellenstisk og romersk tid, då han vart øydelagd. Dei viktigaste ruinane som står att er frå sein romersk, bysantinsk og tidleg islamsk tid (200-talet til midten av 700-talet), då staden var ein jødisk landsby med ein synagoge.

### Arabarane og mamelukkane
Den jødiske busetnaden tente som ein viktig kjøpstad i regionen, men starta å bli mindre viktig då handelsrutene endra seg etter den islamske erobringa. Landsbyen vart øydelagd i eit jordskjelv i 746–749. Som følgje av jordskjelvet vart staden truleg fråflytta av det jødiske samfunnet. 

Under mamelukkane (1200- og 1300-talet) var han ein muslimsk landsby og det vart bygd ein moské i ruinane av synagoga.

### Osmansk, fransk og syrisk styre
I 1880-åra vart Kisrin, som han då vart kalla, skildra som «ein liten beduin-vinterlandsby, med ei gruppe vakre eiketre og gamle ruinar». Frå seint på 1800-talet til 1967, var landsbyen busett av beduinar. Sidan 1920 og fram til Syria fekk sjølvstendet sitt i 1944, var området underlagt Det franske mandatet for Syria.

### Israelsk okkupasjon

Dagens Katzrin vart grunnlagd i 1977 som eit planlagt bysentrum for Golan basert på avgjersla til regjeringa i november 1973. Bygginga byrja i 1976 på eit platå aust for Genesaretsjøen. I 1981 innførte Israel sivilrett i Golanhøgdene (inkludert Katzrin), men denne avgjersla vart fordømd internasjonalt og erklært ugyldig av Tryggingsrådet i SN. Katzrin er ein distriktsby, med tenester for utdanning, administrasjon og kultur for den omliggande regionen.

## Demografi
Dei første innbyggjarane var unge par og single profesjonelle frå Tel Aviv og Haifa. Mot slutten av 1980-åra slo mange jødar frå det tidlegare Sovjetunionen seg ned i Katzrin. I dag er ein tredjedel av innbyggjarane jødar frå Sovjetunionen og etterkomarane deira. Katzrin er delt inn i fem bydelar: Gamla, Naveh, Kedma, Afek og Batra.

## Kjelder

**Denne artikkelen bygger på «[[:en:Katzrin|Katzrin]]» frå ,  den 31. januar 2015.*  

## Bakgrunnsstoff

* Nettsida til Katzrin
Kfar Vradim

**Kfar Vradim** (hebraisk כְּפַר וְרָדִים) er ein by (lokal kommune) i det nordlege Israel med  eit folketal på 5800 (2008). Han ligg like sør for Ma'alot-Tarshiha og kring 14&nbsp;km sør for grensa til Libanon. Kfar Vradim ligg nær store byar som Nahariya (20 kilometer) og Karmiel (16 kilometer). Kfar Vradim vart grunnlagd i september 1984. Grunnleggjaren, Stef Wertheimer, prøvde å skape ein industriby midt i naturen. 

Kfar Vradim starta som ein by med 50 til 100 familiar og hadde først ikkje elektrisitet eller innlagt vatn. Dei første familiane som flytta her var hovudsakleg arbeidarar ved ISCAR Metalworking, ein suksessrik fabrikk eigd av Stef Wertheimer som spesialiserte sseg på metallblad og avanserte kuttereiskap. I starten fekk ikkje Kfar Vradim noko støtte frå dei israelske styresmaktene, som ikkje rekna staden som ein eigen by. Dette førte til ei økonomisk krise på staden. Etter kvart vart staden anerkjent og fekk støtte. 

## Klima
Kfar Vradim ligg mellom 550–620 meter over havet, og har eit relativt tørt middelhavsklima. Dei høgaste temperaturane i Kfar Vradim om sommaren er typisk opp mot 38&nbsp;°C, medan temperaturane i januar og februar kan falle ned til -2&nbsp;ºC. Middeltemperaturane varierer frå 10 til 16&nbsp;ºC om vinteren til 28 til 32&nbsp;ºC om sommaren. Mest nedbør kjem det mellom oktober og mars, som hovudsakleg kjem som regn, og stundom som snø. 

## Bakgrunnsstoff
*Kfar Vradim website
Kfar Kama

**Kfar Kama** (hebraisk כְּפַר כַּמָא) er ein by i nedre Galilea i Israel med eit folketal på 2&nbsp;900, hovudsakleg tsjerkessarar. 

## Historie
Kfar Kama kan ha vore ein landsby kalla Helenoupolis som Konstantin grunnla til ære til mora si Helena.

Under utgravingar i 1961 og 1963 fann ein graver frå 300-talet. To kyrkjer frå tidleg på 500-talet, eine tileigna St. Thecla, vart gravefram med fleirfarga mosaikkgolv med blomar, dyr og geometriske mønster

I krossfarartida vart han kalla Kapharchemme eller Capharkeme.

I 1596 var Kfar Kama oppført i osmanske skattelister som ein landsby i Tiberias *[[nahiya]]* i Safad *[[liwa]]*. Han hadde eit folketal på 34 muslimske hushaldningar og skatta av kveite, bygg, sommaravlingar, bomull og geiter eller bikubar.

I 1870-åra vart han skildra som ein stad med «basaltiske steinhus, med kring 200 muslimar, på ei slette av dyrkbar mark.»

Den noverande landsbyen vart grunnlagd i 1878 av 1150 tsjerkessisk emigrantar frå Adyghe-stamma Shapsugs, som vart driven ut frå Kaukasus av russarane til Det osmanske riket på grunn av den russisk-tsjerkessiske krigen. I staden levde dei av dyreoppdrett, men vart seinare bønder. Den første skulen vart grunnlagd kring 1880. 

Under folketeljinga i Palestina i 1922, hadde Kafr Kama eit folketal på 670 muslimar og sju kristne.

Kfar Kama er ein av to tsjerkessiske landsbyar i Israel. Den andre er Rehaniya. Tsjerkessarane er muslimar, som i motsetnad til israelske arabarar deltek i militærteneste i det israelske forsvaret.

## Galleri

Fil:Kfar Kama mosque.jpg|Moskeen og det tsjerkessisk kulturarvsenteret i Kfar Kama.
Fil:Jamye hare.jpg|Den gamle landsbyen i Kfar Kama.
Fil:F'ufes.jpg


## Kjelder

**Denne artikkelen bygger på «[[:en:Kfar Kama|Kfar Kama]]» frå ,  den 31. januar 2015.* 
*** oppgav desse kjeldene:*


## Bakgrunnsstoff
* Kfar Kama lokale kommune
* Tsjerkessisk kultursenter
Kfar Tavor

**Kfar Tavor** (hebraisk כְּפַר תַּבוֹר) er ein landsby i Nedre Galilea i Nord-Israel, ved foten av Tabor. Han vart grunnlagd i 1901 og fekk lokal kommunestatus i 1949. I 2008 hadde Kfar Tavor eit folketal på 2&nbsp;700.

## Historie
Kfar Tavor vart grunnlagd i 1901 av pionerar under den første Aliya. 28 bønder slo seg ned i området med hjelp frå filantropen baron Edmond de Rothschild. Den nye busetnaden vart først kalla Mes'cha, namnet på ein nærliggande arabisk landsby. Han fekk nytt namn i 1903 etter at sionist-leiaren Menachem Ussishkin, som vitjar staden, bad om det då han sjokkert fann ut at byen ikkje hadde noko hebraisk namn. Rothschild-styret meinte at staden var ideell for dyrking av druer. Vindruene frå Kfar Tavor vart nytta av vingardane i landet.

## Kjelder

**Denne artikkelen bygger på «[[:en:Kfar Tavor|Kfar Tavor]]» frå ,  den 31. januar 2015.* 
*** oppgav desse kjeldene:*

## Bakgrunnsstoff

*Bilete av Mescha frå 1910
Kisra-Sumei

**Kisra-Sumei** (arabisk كسرا-سميع, hebraisk כִּסְרָא-סֻמֵיע) er ein arabisk by vest i Galilea i Nord distrikt i Israel. Han hadde eit folketal på 6&nbsp;700 i 2006, og innbyggjarane er hovudsakleg medlemmar av drusar-samfunnet.

Byen vart danna då landsbyane Kisra og Sumei vart slått saman, og fekk status som lokal kommune i 1990.

## Sjå òg
*Arabiske stader i Israel

## Kjelder

**Denne artikkelen bygger på «[[:en:Kisra-Sumei|Kisra-Sumei]]» frå ,  den 31. januar 2015.*
Mashhad i Israel

**Mashhad** (hebraisk skrift מַשְׁהַד, arabisk مشهد, *Mash-hed*) er ein arabisk by i Israel som ligg 5&nbsp;km nordaust for Nasaret i Nord distrikt. I følgje Israelsk statistisk sentralbyrå hadde byen eit folketal på 6&nbsp;700, hovudsakleg muslimar innbyggjarar.

## Historie
Det er funne spor etter ruinar frå antikken.

I 1517 vart landsbyen ein del av Det osmanske riket i lag med resten av Palestina, og i 1596 stod han oppført i osmanske skattelister under namnet *Mashad Yunis* som ein del av Tabariyya *[[nahiya]]* under Safad *[[liwa]]*. Han hadde eit folketal på 31 hushaldningar og seks ungkarar, alle muslimar, som betalte skatt for ei rekkje avlingar, inkludert kveite og bygg, frukttre, grønsaker og frukthage, i tillegg til geiter og/eller bikubar.

I 1875 vitja den franske oppdagaren Victor Guérin landsbyen, som han estimerte hadde opp mot 300 innbyggjarar.
I 1881 skildra Palestine Exploration Fund i *Survey of Western Palestine* (SWP) Meshed som «ein liten landsby, bygd av stein, kring det som i følgje segnet er grava til Jona - ein låg bygning med to kvitvaska kuplar. Det bur kring 300 muslimar her, og staden ligg på ein åstopp, utan hagar. Vassforsynigna kjem frå cisterner.»

I folketeljinga i 1922, utført av Dei britiske mandatstyresmaktene hadde Mashad eit folketal på 356, alle muslimar, som i folketeljinga i 1931 hadde auka til 487; 486 muslimar og ein kristen, i totalt 111 hus.

I 1945 var folketalet 660, alle arabarar, med 11&nbsp;067 dekar land, i følgje ei offisiell landmåling. Av dette var 378 dekar for plantasjar og irrigert land,  4&nbsp;663 for korn, medan 24 dekar vart utbygd land.

Mashhad vart ein lokal kommune i 1960.

## Sjå òg
* Arabiske stader i Israel

## Kjelder

**Denne artikkelen bygger på «[[:en:Mashhad, Israel|Mashhad, Israel]]» frå ,  den 31. januar 2015.* 
*** oppgav desse kjeldene: 
*Alexandre, Yardenna  (13/1/2008):  *Tel Gat Hefer Final Report *, Hadashot Arkheologiyot, no.120
*
*
*
*  
*
*Jaffe, Gilad Bezal’el  (27/11/2012): *Tel Gat Hefer Final Report ,* Hadashot Arkheologiyot, no.124
*
*
*Porat, Leea [21/9/2006): *Tel Gat Hefer Final Report *, Hadashot Arkheologiyot, no.118
*
 

## Bakgrunnsstoff
*Velkomen til Mashhad
Mevo Hama

**Mevo Hama** (hebraisk מְבוֹא חַמָּה) er ei israelsk busetjing og ein kibbutz sør i Golanhøgdene. Han er den sørlegaste landsbyen i Golan og ligg berre 2&nbsp;km frå Genesaretsjøen i ei høgd 350 meter over havet. Han er styrt under Golan regionale kommune. Det internasjonale samfunnet reknar israelske busetjingar i Golanhøgdene som ulovlege etter internasjonal rett, men dei israelske styresmaktene motset seg dette.

## Historie
Han var den andre israelsk busetjinga som vart grunnlagd i Golan etter seksdagarskrigen i 1967 og var bygd i ein syriske militærbase kalla «Emrit Ez Edeen». Frå her hadde syrarane skote mot kibbutzenim nær grensa (Ein Gev og HaOn). I januar 1968 samla fleire medlemmar i dei kringliggande kibbutzar seg og valde å opprette ei ny busetjing i området og i september hadde dei slått seg ned i ruinane av basen. Dei fekk med seg ei gruppe ungdomar i 1971 frå Israel, Australia og England. Namnet på busetjinga tyder *Kjelda til varmekjeldene*, og vart gjeven av forfattaren Mattityahu Shalem.

## Sjå òg
* israelskokkuperte territorium 
* Kibbutzrørsla

## Kjelder

**Denne artikkelen bygger på «[[:en:Mevo Hama|Mevo Hama]]» frå ,  den 22. februar 2015.* 
*** oppgav desse kjeldene:*
Knarvik kyrkje

**Knarvik kyrkje** er soknekyrkje i Knarvik, Alver kommune i Vestland. Ho vart vigsla 30. november 2014. Arkitekt for kyrkja var Reiulf Ramstad Arkitekter.

## Kjelder

## Bakgrunnsstoff
*
Migdal i Israel

**Migdal** (hebraisk מִגְדָּל) er ein by i Nordern distrikt i Israel. Han vart grunnlagd i 1910, og fekk lokal kommunestatus i 1949. I 2008 hadde han eit folketal på 1&nbsp;627.

Migdal ligg nær Ginosar og kring 8&nbsp;km nord for Tiberias. Byen ligg ved breidda av Genesaretsjøen med strendene Tamar, Ilanot og Arbel.

## Historie
Byen er kalla opp etter den gamle byen Migdala Nunia (arameisk for «fisketårnet»), heimbyen til Maria Magdalena (Lukas 8:2), og ligg like vest for Genesaretsjøen langs vegen mellom Tiberias og Rosh Pina.

 
I 1908 slo ei lita gruppe tyske katolikkar, som identifiserte staden som fødestaden til Maria Magdalana, seg ned der. Dei drog derfrå etter eit år og landet vart kjøpt av russiske sionistar, som starta opp ein gard, Ahuzat Moskva (Moskvaeigedomen) i 1910. Denne busetanden låg nær den arabiske landsbyen Al-Majdal. Eit par år seinare vart landet seld til private investorar. Ein arbeidsleir for Gdud HaAvoda-arbeidarar, som bygde vegen Tiberias-Rosh Pina, vart grunnlagd der i 1921.

## Arkeologi
I september 2009 vart det utført ei redningsutgraving før bygginga av eit nytt hotell, og det vart avdekt ei gammal synagoge som var datert til år 50-100. Her fann arkeologane ein uvanleg stein med ei utskjering som synte ein sjuarma menora. Dette er den første av sitt slag som vart oppdaga frå tidleg i romartida. I tillegg vart det funne veggar dekorerte med lysfarga freskar.

## Sjå òg
*Al-Majdal
*Magdala

## Kjelder

**Denne artikkelen bygger på «[[:en:Migdal i Israel|Migdal i Israel]]» frå ,  den 31. januar 2015.* 
*** oppgav desse kjeldene:*
Nahf

**Nahf** (arabisk نحف, *Naḥf* eller *Nahef*; hebraisk נַחְף)  er ein arabisk by i Nord distrikt Israel. Han ligg mellom nedre og øvre Galilea, kring 23&nbsp;km aust for Akko. I 2011 hadde byen eit folketal på 7&nbsp;800.

## Historie
Landsbyen er gammal og har ruinar frå romersk tid og mellomalderen. Han vart kalla «Nef» i krossfarartida. I 1250 vart han nemnd i lag med Beit Jenn, Jalun og ander stader i området som ein del av området som høyrte til Den tyske riddarordenen.

Eit kart frå 1799 av Pierre Jacotin synte staden, kalla «Nafeh». Då Victor Guérin vitja Nahf i 1875, skildra han landsbyen som ein stad med 400 muslimar og somme gresk-ortodokse familiar, medan Nahf i 1881 vart skildra som ein landsby bygd av stein med 200 muslimar, oliven og dyrkbar mark.

### Det britiske mandatet
I ei folketeljing i 1922 utført av Dei britiske mandatstyresmaktene, hadde Nahf eit folketal på 818, to jødar, seks kristne og 810  muslimar, som i folketeljinga i 1931 hadde auka til 994, alle muslimar, i 194 hus.

I 1945 var folketalet i Nahf 1&nbsp;320, alle arabarar, som eigde 15&nbsp;745 dekar land i følgje ei offisiell landmåling. 1&nbsp;088 dekar var plantasjar og irrigert land, 4&nbsp;571 nytta for korn, medan 44 dekar vart utbygd (urbant) land.

### 1948 og tid etter
Nahf vart erobra av Israel den 18. juli 1948 under Operasjon Dekel leia av Sheva-brigaden. Den lokale militsen i landsbyen og frivillige i Den arabiske frigjeringshæren var med på å forsvare landsbyen. Byen vart ståande intakt og få av innbyggjarane flykta frå heimane sine. Folkesetnaden vart verande i unntakstilstand fram til 1966.

## Sjå òg
* Arabiske stader i Israel

## Kjelder

**Denne artikkelen bygger på «[[:en:Nahf|Nahf]]» frå ,  den 31. januar 2015.* 
*** oppgav desse kjeldene:*
*
*
*   (p. 640)
* 
*
* (p. 192)
*Karmon, Y, (1960), *An analysis of [[Pierre Jacotin|Jaconin]]'s map of Palestina,*  IEJ (=Israel Exploration Journal), 10, s. 155-173 and 244-153. Sitert i Petersen, 2002
*Lerer, Yoav (8/6/2009): Nahf Final Report ,  Hadashot Arkheologiyot, no.121
*  
* 
*Petersen, Andrew (2001): *[http://www.amazon.com/dp/0197270115 A Gazetteer of Buildings in Moslem Palestine: Volume I (British Academy Monographs in Archeology)]*
*
* 
*  
*Smithline, Howard (30/3/2005): Nahf ,  Hadashot Arkheologiyot, no.117
*Tepper, Yotam (16/8/2007): Nahf (East) Final Report ,  Hadashot Arkheologiyot, no.119

## Bakgrunnsstoff
*Velkomen til Nahf
The Elder Scrolls V: Skyrim

***The Elder Scrolls V: Skyrim*** er eit actionrollespel utvikla av Bethesda Game Studios og utgjeve av Bethesda Softworks, den 11. november 2011 til Microsoft Windows, PlayStation 3 og Xbox 360. Det er det femte hovudspelet i videospelserien *[[The Elder Scrolls]]*. Det finst tre tilleggspakkar eller DLCar til spelet; *[[The Elder Scrolls V: Skyrim - Dawnguard|Dawnguard]]*, *[[The Elder Scrolls V: Skyrim - Hearthfire|Hearthfire]]*, og *[[The Elder Scrolls V: Skyrim - Dragonborn|Dragonborn]]*. Den 4. juni 2013 kom det ei utgåve av spelet med alle tilleggspakkane på, *The Elder Scrolls V: Skyrim Legendary Edition*.
 
*Skyrim* si hovudsoge handlar om korleis hovudkarakteren Dovahkiin skal overvinna Alduin the world-eater, ein drake som er spådd til å øydeleggja verda. Spelet er sett to hundre år etter hendingane i forgjengaren *[[The Elder Scrolls IV: Oblivion|Oblivion]]*, og finn stad i den fiktive provinsen Skyrim. Spelaren kan fullføra oppdrag og utvikla karakteren sin ved å betra karakteren sine ferdigheiter. I motsetning til tidligare *Elder Scrolls*-spel, krev ikkje *Skyrim* at spelaren må velja eit teikn/klasse for karakteren sin i byrjinga av spelet, som fjernar problemet tidlegare spel har hatt ved å tvinga spelaren til å velja ein spesiell type karakter for tidleg i spelet. *Skyrim* fortsett med open-world-modus slik som forgjengarane, som gjer at spelaren kan fara til kva som helst del av verda til ei kvar tid. Spelaren kan òg ignorera eller utsetja hovudsoga i spelet så lenge ein ynskjer.

Spelet vart utvikla ved hjelp av Creation Engine, ein spelemotor bygd spesielt for spelet. *Skyrim* er ikkje ein direkte oppfølgjar til tidlegare *Elder Scrolls*-spill, men medan utviklinga gjekk for seg vart det sett på som ein spirituell oppfylgjar til *Oblivion* og *[[Fallout 3]]*. *Skyrim* fekk god kritikk og tilbakemelding, der spesielt karakterutviklingssystemet fekk ros i forhold til tidlegare *Elder Scrolls*-spel. Det vart òg sett på som eit av dei beste spela gjennom tidene. Kritikk vart mellom anna retta mot spelet sitt robot-aktige combat-system. *Skyrim* selde over 7 million eksemplar den fyrste veka etter utgivinga, og selde over 20 million eksemplar på tvers av alle tre plattformene.

## Stemmar
*Daniel Riordan som Alduin
*Christopher Plummer som Arngeir
*Joan Allen som Delphine
*Max von Sydow som Esbern
*Paul Eiding som Felldir the Old
*Paul Ganus som Hakon One-Eye
*Michael Hogan som General Tullius
*Lynda Carter som Gormlaith Golden-Hilt
*Claudia Christian som Legate Rikke
*Charles Dennis som Odahviing
*Charles Martinet som Paarthurnax
*Vladimir Kulich som Ulfric Stormcloak
*Michael Gough som Heimskr

## Kjelder

**Denne artikkelen bygger på «[[:en:The Elder Scrolls V: Skyrim|The Elder Scrolls V: Skyrim]]» frå ,  den 31. januar 2015.*  
 

## Bakgrunnsstoff
*Offisiell nettstad
*The Elder Scrolls V: Skyrim på Internet Movie Database
Jimmy Griffin

**James Arthur Griffin** () var ein USA-amerikansk  songar, gitarist og låtskrivar, mest kjend for arbeidet sitt i 1970-åra med rockebandet Bread. Han vann ein Oscarpris for beste song i 1970 som låtskrivar på songen «For All We Know».

## Biografi
Det første albumet hans, *Summer Holiday*, kom ut i 1963. I 1960-åra slo Griffin seg saman med låtskrivar Michael Z. Gordon om å skrive songar for artistar som Ed Ames, Gary Lewis, Bobby Vee, Brian Hyland, The Standells, Leslie Gore, Sandy Nelson og Cher. 

Griffin møtte Robb Royer gjennom den framtidige kona si og dei danna eit langvarig låtskrivarlag. I 1968 slo dei to seg saman med David Gates for å danne bandet Bread. 

I 1970 skreiv Griffin og Royer &mdash; under pseudonyma Arthur James og Robb Wilson &mdash; teksten til Fred Karlin sin musikk for «For All We Know», som vart nytta i filmen *[[Lovers and Other Strangers]]*. Han vann ein Oscarpris for beste song. Songen vart seinare spelt inn av The Carpenters. Sjølv om Griffin skreiv mange songar for Bread, var alle dei tretten singlane som gjekk inn på Billboard-lista skriven av Gates, ein situasjon som skapte friksjon mellom dei to. Bread vart oppløyst i 1973 og Griffin gav ut soloalbumet *Breakin' Up Is Easy* på Polydor Records i 1974. Albumet og singlane selde dårleg. Bread kom saman att og gav i 1977 ut det siste albumet sitt, *[[Lost Without Your Love]]*. Gates, Botts og Knechtel heldt fram å spele i lag på Gates sine soloalbum og turnerte først som 'David Gates & Bread', noko som førte til søksmål frå Griffin. Søksmålet vart først løyst i 1984. 

I 1977 gav Griffin ut det tredje soloalbum sitt, *James Griffin*. Han slo seg samna med Terry Sylvester (tidlegare i The Hollies) på albumet *Griffin & Sylvester* i 1982 og var medlem av bandet Black Tie med Randy Meisner og Billy Swan, som gav ut *When The Night Falls* i 1986, produsert av T-Bone Burnett. 

I 1991 danna Griffin bandet The Remingtons med Richard Mainegra og Rick Yancey. Dei gav ut fleire singlar og album, mellom anna singelen «A Long Time Ago» som nådde topp 10 på countrylista i USA i 1992.

Utover 1990-åra spelte Griffin så i eit band kalla Toast, som i 1998 endra namn til Radio Dixie. I 2003 slo Griffin seg saman med Rick Yancey og Ronnie Guilbeau og skreiv GYG

Griffin døydde av kreft den 11. januar 2005 i heimen sin i Franklin i Tennessee. Han var 61 år og hadde gått gjennom behandling i lengre tid.

## Kjelder

**Denne artikkelen bygger på «[[:en:Jimmy Griffin|Jimmy Griffin]]» frå ,  den 31. januar 2015.* 
*** oppgav desse kjeldene:*


## Bakgrunnsstoff
* 
* jimmygriffinmusic.com
Robb Royer

**Robert Wilson «Robb» Royer** () er ein USA-amerikansk musikar som var bassist, gitarist, klaverspelar og låtskrivar med Bread frå 1968 til 1971. Medan han var i bandet gav bandet ut hitsingelen «Make It With You». Han vart erstatta av Larry Knechtel i 1971. 

I 1970 skreiv Royer og Jimmy Griffin, med pseudonyma Robb Wilson og Arthur James, tekst til «For All We Know» som vart nytta i filmen *[[Lovers and Other Strangers]]*. Denne vann Oscarprisen for årets song det året.

Før han var med å starte Bread, hadde Royer spelt i bandet The Pleasure Fair.

Royer har sidan skrive musikk for artistar som Jimmy Griffin, The Remingtons, Mary Chapin Carpenter, John Michael Montgomery, Randy Travis, Billy Burnette, The Finnigan Brothers (Mike Finnigan) og andre.

## Kjelder

**Denne artikkelen bygger på «[[:en:Robb Royer|Robb Royer]]» frå ,  den 31. januar 2015.* 
*** oppgav desse kjeldene:*

## Bakgrunnsstoff
* Robb Royer Pitch Sheet
Legolas

**Legolas** er ein fiktiv figur i J.R.R. Tolkien sitt meisterverk *[[Ringdrotten]]*. Han er prins av Myrkskog og son til alvekongen Thranduil (alvekongen som tok Bilbo sine vener til fange i *[[Hobbiten]]*), etterkomarane av den kongelege ættelinja etter sindarin-alvane. Legolas blir rekna som ein ung alv, men alderen hans er ukjent. Han blir presentert for lesarane i den fyrste delen av *Ringdrotten*, *[[Ringens Brorlag]]*, ved rådsmøtet i Kløvendal, der han kjem som ein bodberar sendt av far sin for å diskutere at Gollum har rømt. Elrond vel Legolas ut til å vere ein av dei ni medlemmane av Brorlaget som drar ut for å øydeleggja ringen.

I brorlaget blir Legolas kjend med Gimli, son av Glóin. Ein slik venskap strid imot den eldgamle krigen mellom alvane og dvergane. Dei blir gode vener fyrst etter at Gimli helsar Galadriel i Lothlórien med vakre ord. I Slaget om Helmsdjupet konkurrerer Legolas og Gimli om å drepe flest orkar. Gimli vinn med éin, men det reelle resultatet er gjensidig respekt. Gjennom sine ferder saman med Gimli blir dei to svært gode vener.

Etter at ringen har vorte øydelagd og Sauron sitt fall, drar dei to på fotreise gjennom Fangorn-skogen. Legolas tek også med seg nokre frå folket sitt og reiser til Ithilien med løyve frå Thranduil. Han vil leve resten av sitt liv i Midgard for å hjelpe til med å byggje opp igjen dei øydelagde skogane i det krigsherja landet. Etter kong Elessars bortgang forlèt Legolas Midgard for å dra over sjøen – og Gimli blir med, av venskap med Legolas og sakn etter Galadriel. I filmatiseringa til Peter Jackson blir Legolas spelt av Orlando Bloom, både i trilogien om *Ringdrotten* og *Hobbiten*.

## Kjelder
*Denne artikkelen er basert på Legolas på bokmålswikipedia.
**[[Ringdrotten]]* av J.R.R. Tolkien.
Gimli

**Gimli** er ein dverg frå J.R.R. Tolkien  si fiktive verd Midgard. Gimli, son av Glóin (ein av Bilbo Lommelun sine opphavlege følgjesvener i Hobbiten), er ein fjern etterkomar av Durin den udøyelege – den fyrste av dei syv dvergefedrane – men er ikkje medlem av den kongelege ættelinja. Gimli er dessutan fetteren til Balin, som også var ein av Bilbo sine følgjesvener. Gimli blir introdusert ved rådsmøtet i Kløvendal, der han kjem saman med faren sin med nyhende frå heimstaden sin. Gimli blir vald av Elrond til å vere ein av dei ni i Ringens Brorlag.

Innan Brorlaget blir Gimli gradvis god ven med alven Legolas, noko som er spesielt sidan alvane og dvergane framleis krangla over nokon saker som handlar om Doriath sin undergang – og meir på grunn av at Legolas sin far, Thranduil, ein gong kasta Glóin i eitt av hans fangehòl (sjå Hobbiten).
Ettersom brorlaget blir nøydt til å gå inn i Morias miner, er Gimli i byrjinga veldig entusiastisk og brenn for å finne ein dvergekoloni av slekta si der. I staden finn Gimli ut av at Moria er fullt av orkar og at hans folk, inkludert fetteren hans Balin, har blitt nådelaust slakta av orkane. Når Gandalv fell ned i mørket etter å ha kjempa mot Balrogen, klarar brorlaget omsider å komme seg ut av minene. 
Gimli var 139 år gamal (fødd i år 2879 i det tredje tideverv) då Ringens Brorlag sette ut frå Kløvendal.

I Peter Jackson sin filmtrilogi om *Ringdrotten* blir Gimli spelt av John Rhys-Davies.

## Kjelder
*Denne artikkelen er basert på Legolas på bokmål wikipedia.
**[[Ringdrotten]]* av J.R.R. Tolkien.
Mike Botts

**Michael G. Botts** () var ein USA-amerikansk trommeslagar, mest kjend som medlem av softrockbandet Bread og studiomusikar.

Han byrja i bandet The Travellers Three og arbeidde så som studiomusikar. Bandet spelte inn nokre songar med produsenten David Gates. Medan han arbeidde med Bill Medley, vart Botts invitert med i bandet til Gates, Bread, for det andre albumet deira. Han var fulltidsmedlem i bandet frå 1970 til 1973. Botts byrja så arbeide med Linda Ronstadt, og spelte med ho i over to år. Botts kom saman att med Bread i 1976 for eit siste album og turné, før bandet omsider vart oppløyst i 1978.

Han arbeidde så med Karla Bonoff og Andrew Gull, og spelte på hitten til Gull frå 1977, «Lonely Boy», og fortsette å arbeide i studio som som musikar, låtskrivar og produsent. I 1989 turnete han i Japan med Richard Carpenter. To år seinare turnerte han med Dan Fogelberg. I 1996 vart Bread samla att for ein verdsturné som varte til hausten 1997. Botts spelte sidan inn det einaste soloalbumet sitt, *Adults Only*, i 2000.

Botts døydde i Burbank i California, ein dag etter 61-årsdagen sin, etter tjukktarmskreft.

## Bakgrunnsstoff
* Offisiell nettstad
Cagots

**Cagots** var historisk ei samfunnsgruppe i Frankrike og delar av Spania som var utstøytt frå resten av samfunnet. Gruppa levde under ulike særreglar, avsondra frå andre, og blei sett ned på og diskriminert. Ordninga blei dels regulert med nedskrivne lovar og dels av lokale skikkar.

Cagotar er kjende under ulike namn frå Baskarland, Béarn, Gascogne og Bretagne. Folk som tilhøyrde gruppa budde i eigne område utanfor byar eller landsbyar (kjende som *caogteries*, ofte i tidlegare spedalskbustader). Dei måtte gifta seg innanfor si eiga gruppe og kunne ikkje arbeida, dansa eller mora seg med ikkje-cagotar. Cagotar fekk ikkje drikka vatn eller vaska seg i vasskjelder brukte av andre. Dei måtte ofte bera eit merke på kleda, ofte farga raudt og gjerne i form som ein gåsefot.

Cagotane kunne berre utøva særskilde yrke, og var særleg knytt til tre- eller metallarbeid. Dei fekk ikkje driva jordbruk eller selja næringsmiddel som mjøl, kjøt, vin eller matolje til andre. Om dei fekk adgang til kyrkja, hadde dei gjerne eigne, små inngangar, eige vigslevatn og fekk berre nattverd på enden av ein pinne.

Gruppa var særleg utstøytt i mellomalderen. Den første nemninga som truleg viser til henne er frå år 1000; den første som nytter ordet «cagot» er frå 1288. Særbestemmingane om cagotane blei oppheva på slutten av 1700-talet, og dei blei mellom anna gjevne fulle rettar under den franske revolusjonen, sjølv om  uformell diskriminering kunne fortsetja lokalt. Etterkvart blei cagotane likevel absorberte av lokalbefolkninga, eller dei utvandra til den nye verda. I dag er det svært få som vil vedkjenna seg eit slikt opphav.

Det er ikkje visst korleis cagot-gruppa oppstod. Ein truleg teori er at dei var etterkomarar av spedalske eller folk med liknande hudsjukdommar - *cagot* betyr 'spedalsk' på Béarn-dialekt. Mange av restriksjonanen mot dei kan minna om smittevern mot ein sjukdom som lepra, og gruppa er også i seinare tid blitt knytt til sjukdommen. 

Andre forklaringar som er blitt lagt fram er mellom anna at dei var etterkomarar av gotarar, sarasenarar, vikingar eller katarar.

Sidan 1500-talet kunne nemninga på fransk også vera eit skjellsord med tydinga 'hyklar' eller 'skinnheilag person'.

## Kjelder

* «Cagots» (23. mars 2009), *Store norske leksikon*. Fri artikkel henta 27. januar 2015.
* «Cagots», *Encyclopædia Britannica* 1911


**Delar av denne artikkelen bygger på «[[:fr:Cagots|Cagots]]» frå ,  den 1. februar 2015.*  
 
## Bakgrunnsstoff

*Elizabeth Cleghorn Gaskell, «An Accursed Race» (1855)
*«The last untouchable in Europe», *[[The Independent]]* (2008)
Type i biologisk nomenklatur

Innanfor biologisk nomenklatur er **type** nemninga for eit utvalt takson eller eit utvalt eksemplar som dannar grunnlaget for å definere og gje namn til eit foreldertakson. 

På artsnivå, og under, vil dette vere eit prøveeksemplar av individuelle organismar. 

For høgare taksa kan regelverket innanfor nomenklaturen avgjere kva for eit underordna takson som skal brukast, til dømes for ei slekt er det ein bestemt art, for ein familie ei bestemt slekt. Avhengig av disiplin og tilgang på prøvar, kan andre skildrande format tene som typar, til dømes har det i botanikken vore brukt illustrasjonar, innan andre organismegrupper brukast levande bakteriekulturar og arkar.

Det originale eksemplaret som vart brukt som typen for ein art er kjent som **holotypen**. Om holotypen er gått tapt, blir eit nytt eksemplar valt ut, men blir kalla **lektotype** eller **neotype**. Zoologien og botanikken har ulik praksis og terminologi for handsaming av prøvar. Det nøyaktige regelverket (engelsk *Code*) for å skildre eit takson vil ein finne i internasjonale organ, for eksempel for zoologi er dette International Commission on Zoological Nomenclature. Ettersom disiplinane har ulik historisk bakgrunn er regelverka ulike, men følgjer liknande prinsipp.

**Typelokaliteten** er området kor typeeksemplaret vart funne.

## Kjelder

* *Første utgåva av denne artikkelen bygger på innleiinga i «[[:de:Typus (Nomenklatur)|Typus (Nomenklatur)]]» frå , den 1. februar 2015.* 

### Referansar
Reineh

**Reineh** eller **Reine** (arabisk الرينة; hebraisk רֵינָה) er ein arabisk landsby i Galilea, mellom Nasaret og Kana i Galilea. Landsbyen fekk status som lokal kommune i 1968. I 2004 hadde Reineh 15&nbsp;300 innbyggjarar, der kring 80&nbsp;% er muslimar, 19,3&nbsp;% er kristne og resten er drusarar, i følgje Israelsk statistisk sentralbyrå.

## Historie
Ein trur landsbyen er staden der den gamle Abel låg. Fram til 1927 låg landsbyen nor dfor hovudvegen til Nasaret, men eit øydeleggjande jordskjelv førte til at dei fleste innbyggjarane flytta til sørsida av vegen, der landsbyen i dag ligg.

## Sjå òg
* Arabiske stader i Israel

## Kjelder

**Denne artikkelen bygger på «[[:en:Reineh|Reineh]]» frå ,  den 1. februar 2015.* 
*** oppgav desse kjeldene:*
*
* (p. 363)
* (p. 165 )
* ( s.62 )
*Jaffe, Gilad Bezal’el (2012):  Er-Reina Final report, *Hadashot Arkheologiyot – Excavations and Surveys in Israel*, No.  124
* 
*Mokary, Abdalla  (2012): Er-Reina, *Hadashot Arkheologiyot – Excavations and Surveys in Israel*, No.  124
*  (p. 132)  
* (p. 209)

## Bakgrunnsstoff
*Velkomen til Reina
Rosh Pinna

**Rosh Pinna** er ein by (lokal kommune) med 2&nbsp;800 innbyggjarar i øvre Galilea i Nord distrikt i Israel. Byen vart grunnlagd i 1882 av 30 familiar som emigrerte frå Romania. Det er derfor ein av dei eldste sionist-busetnadane i Israel. 

## Geografi
Rosh Pinna ligg nord for Genesaretsjøen, kring 2&nbsp;km aust for byen Safed, 420 meter over havet. Nord for Rosh Pinna ligg Hulasjøen, som var eit myrområde som vart drenert i 1950-åra.

## Historie
Rosh Pinna (hebraisk ראש פנה) var ein av dei første moderne jødiske jordbruksbusetnadane i Israel, som då var ein del av det tyrkiske Osmanske riket. Rosh Pinna vart grunnlagd nær den arabiske landsbyen al-Ja'una. I 1883 vart han den første jødiske busetnaden i Israel som fekk støtte av baron Edmond James de Rothschild.

Gei Oni vart grunnlagd i 1878 av jødar frå Safed. Somme av dei var etterkommarar etter spanske jødar i eksil i 1492. Dei fleste av dei første familiane reiste der i frå etter tre år med tørke, men tre familiar vart verande att: Keller, Friedman og Schwartz. Eit år seinare, i 1882, kom ei gruppe rumenske jødar leia av David Shub til landsbyen, og han fekk namnet Rosh Pinna, etter Salme 118:22: «Steinen som bygningsmennene vraka, har vorte hjørnestein.» Hjørnestein er *rosh pinna* på hebraisk.

## Kjelder

**Denne artikkelen bygger på «[[:en:Rosh Pinna|Rosh Pinna]]» frå ,  den 1. februar 2015.*  
 

## Bakgrunnsstoff
*StateofIsrael.com
*Bilete av Rosh Pinna
Sajur i Israel

**Sajur** (hebraisk סָג'וּר; arabisk ساجور) er ein drusarlandsby (lokal kommune) i Galilea nord i Israel, med eit areal 3&nbsp;km². Han fekk status som lokal kommune i 1992. I 2006 var folketalet 3&nbsp;600, hovudsakleg drusarar. 

## Landemerke
I følgje jødisk tradisjon ligg gravene til Ishmael ben Elisha ha-Kohen og Simeon Shezuri i Sajur.

## Kjelder

**Denne artikkelen bygger på «[[:en:Sajur|Sajur]]» frå ,  den 1. februar 2015.* 
*** oppgav desse kjeldene:*
*
*
*  (p. 204, 208 )
* (p. 41)
* 
*  ( s.93 )



## Bakgrunnsstoff
*Velkomen til Sajur
Shlomi i Israel

**Shlomi** (hebraisk שְׁלוֹמִי) er ein by i Det nordlege distriktet i Israel. I 2010 hadde Shlomi 6&nbsp;000 innbyggjarar. 

Han vart grunnlagd som ein utviklingsby i 1950 av jødiske emigrantar frå Tunisia og Marokko i ruinane av ein palestinsk landsby Al-Bassa som vart øydelagd under den arabisk-israelske krigen i 1948. Han vart kalla opp etter ein leiar for stamma Asher, nemnt i Bibelen (4. Mos 34:27).

Shlomi var mål for Katyusha-rakettåtak av Hizbollah den 11. mai 2005 på sjølvstendedagen til Israel, og igjen same dagen i 2006. Han vart igjen angripen med rakettar den 12. juli 2006, ei avleiing for å ta livet av tre soldatar og kidnappe to andre. Dette sparka i gang Libanonkrigen i 2006.

## Kjelder

**Denne artikkelen bygger på «[[:en:Shlomi, Israel|Shlomi, Israel]]» frå ,  den 1. februar 2015.* 
*** oppgav desse kjeldene:*
Ramat Yishai

**Ramat Yishai** (hebraisk רָמַת יִשַּׁי) er ein lokal kommune i Nord distrikt i Israel, ved vegen mellom Haifa og Nasaret, kring 4&nbsp;km aust for Kiryat Tivon. Han fekk status som lokal kommune i 1958. I følgje Israelsk statistisk sentralbyrå (CBS), hadde han eit folketal på 6&nbsp;600 i 2010, med ein vekstrate på 6,3%. Dei fleste innbyggjarane i landsbyen er jødar.

## Historie
Område på vestsida av Jezreeldalen, som høyrte til landsbyen Jida, vart kjøpt av amerikanske sionistar tidleg i 1920-åra. Han fekk namnet Manor og så Yefe Nof, men vart fråflytta etter få år. I 1925 redda filantropen Yisrael Yehudah Adler landsbyen frå konkurs og han vart kalla opp etter han kort tid etter. Av innbyggjarane som flytta inn i landsbyen var 50 familiar frå Lodz og Białystok i Polen, som bygde ein tekstilfabrikk i landsbyen. Etter at det moderne Israel vart danna i 1948 flytta familiar frå Jemen òg til landsbyen.

Ein av dei mest kjende bygningane i landsbyen er «Khan», ei bygning frå 190 med omliggande murar. 

## Bakgrunnsstoff
* Ramat Yishai offisiell nettstad
Shibli-Umm al-Ghanam

**Shibli–Umm al-Ghanam** (arabisk الشبلي - أم الغنم, hebraisk שִׁבְּלִי-אֻם אל-עַ'נַם) er ein arabisk by ved foten av Tabor i Nord distrikt i Israel. I følgje Israelsk statistisk sentralbyrå hadde Shibli–Umm al-Ghanam eit folketal på 4&nbsp;800 innbyggjarar i 2005.

Byen vart grunnlagd i 1992 då landsbykommunane Shibli og Umm al-Ghanam vart slått saman. 

## Sjå òg
* Arabiske stader i Israel

## Kjelder

**Denne artikkelen bygger på «[[:en:Shibli-Umm al-Ghanam|Shibli-Umm al-Ghanam]]» frå ,  den 1. februar 2015.* 
*** oppgav desse kjeldene: 
*
* (p. [http://www.archive.org/stream/surveyofwesternp01conduoft#page/409/mode/1up 409])
* (p. 731)
* (p. [http://archive.org/stream/descriptiongogr01unkngoog#page/n153/mode/1up 140])
*
* (p. 189)
* 
**
 

## Bakgrunnsstoff
*Velkomen til Umm al-Ghanam
Yafa an-Naseriyye

**Yafa an-Naseriyye** (arabisk يافة الناصره, «Jaffa av Nasaret», òg skrive **Yafa**, **Yafia** eller **Yafi** arabisk يافا, يفيع, hebraisk יָפָא, יָפִיעַ) er ein arabisk lokal kommune i Nedre Galilea i Israel. Ha utgjer ein del av storbyområdet til Nasaret, og er ein arabisk stad. Han fekk status som lokal kommune i 1960 og hadde i 2005 eit folketal på 16&nbsp;200. Av dette var kring 70 % muslimar og 30 % kristne.

## Historie
Yafa er identifisert som den antikke byen **Japhia**, som er nemnt i Josvas bok som ein grenseby i Sebulon (Josva 19:12). Lokale mellomaldersegner hevda at Zebedee og dei to sønene hans, Jakob og Johannes, budde i Yafa. 

I 1881 skildra Palestine Exploration Fund i *Survey of Western Palestine* (SWP) landsbyen som ein «mellomstor landsby i ei sterk stilling på utstikkaren som går frå Nasaret og ned til Jebata. Han har ein brunn på nordsida og ein annan brunn i dalen i nordaust.»

I folketeljinga i 1931 hadde Yafa, (inkludert Arab el Ghazzalin), 312 busette hus og eit folketal på 833, av desse 456 muslimar og 377 kristne.

I 1948 vart Yafa erobra av det israelske forsvaret under Operasjon Dekel, som starta i juli det året. Dei attverande innbyggjarane vart sett i unntakstilstand fram til 1966.

Ein stor del av innbyggjarane i Yafa er i dag etterkomarar etter internt forflytta flyktningar  frå nabolandsbyen Ma'alul, som vart avfolka under den israelsk-arabiske krigen i 1948.

## Sjå òg
* Arabiske stader i Israel

## Kjelder

**Denne artikkelen bygger på «[[:en:Yafa an-Naseriyye|Yafa an-Naseriyye]]» frå ,  den 1. februar 2015.* 
*** oppgav desse kjeldene: 
*Alexandre, Yardenna (3/10/2012):  *Yafi‘a Final report ,* Hadashot Arkheologiyot, no.124
*
* (p. [http://www.archive.org/stream/surveyofwesternp01conduoft#page/280/mode/1up 280] ff., [http://www.archive.org/stream/surveyofwesternp01conduoft#page/353/mode/1up 353] ff.)
* s. 689
* s. 103-106
* [http://www.palestineremembered.com/download/VillageStatistics/Table%20I/Nasaret/Page-063.jpg s.63]
*  s.190
*
**
 

## Bakgrunnsstoff
*Velkomen til Yaffa